Yuriko Koike

Juriko Koike (, g. 1952 m. liepos 15 d.) – Japonijos politikė, dabartinė Tokijo gubernatorė, buvusi šalies aplinkos (2003–2006 m.) bei gynybos (2007 m.) ministrė, Atstovų rūmų narė (1993–2016 m.).Yuriko Koike profile , The Governor's Corner

 Biografija 

Juriko Koike gimė Ašijos mieste (Hiogo prefektūra, Japonija). Jos tėvas vertėsi naftos produktų importu, todėl paragino dukrą domėtis arabų šalimis. 1971 m. Koike išvyko studijuoti į Kairo universitetą Egipte. Įgijusi sociologijos bakalauro laipsnį, grįžo į Japoniją, dirbo vertėja iš arabų kalbos. Vėliau perėjo į žurnalistiką, ėmė interviu iš tokių asmenybių kaip Muamaras al Kadafis ir Jesiras Arafatas, dirbo žinių pranešėja.

1992 m. kaip Japonijos naujosios partijos () atstovė buvo išrinkta į Patarėjų rūmus, vėliau kelis kartus perrinkta į Atstovų rūmus. Per šį laiką ne kartą keitė narystę partijose, ilgiausiai (2003–2017 m.) buvo Japonijos įtakingiausios Liberalų demokratų partijos (LDP) nare. Kaip LDP narė buvo paskirta vadovauti Aplinkos ministerijai (2003–2006 m.), vėliau trumpai ėjo gynybos ministrės pareigas (2007 m.), 2008 m. siekė LDP vadovo posto, kuris būtų lėmęs tapimą ministre pirmininke, tačiau partijos vidiniuose rinkimuose liko trečia.

2016 m. atsistatydinus tuometiniam Tokijo gubernatoriui Joiči Masuzoe, Koike paskelbė apie savo kandidatavimą į gubernatoriaus postą kaip LDP atstovė. Tai nebuvo suderinta su LDP Tokijo skyriumi ir sukėlė įtampas partijos viduje: LDP oficialiai parėmė kitą kandidatą – Hiroja Masuda, o dalis narių prieštaraudami išreiškė palaikymą Koike.Will Tokyo elect its first female governor?, East Asia Forum, 29 July 2016 Nepaisant to, Koike laimėjo rinkimus, tapdama pirmąją moterimi, išrinkta į Tokijo gubernatorius, o 2020 m. buvo perrinkta antrai kadencijai.

Tapusi gubernatore, 2016 m. Koike įkūrė regioninio lygmens partiją Svarbiausia – tokijiečiai (), kuri po metų vykusiuose savivaldos rinkimuose laimėjo daugiausiai balsų ir Tokijaus taryboje suformavo valdančiąją daugumą.Koike has conquered Tokyo. What next?, East Asia Forum, 11 July 2017 2017 m. Koike pasitraukė iš LDP ir įsteigė nacionalinio lygmens Vilties partiją (), laimėjusią kelias vietas nacionaliniuose parlamento rinkimuose.

 Galerija 

 Išnašos 

 Nuorodos 
 Oficiali svetainė

Kategorija:Japonijos Atstovų rūmų nariai
Kategorija:Japonijos gubernatoriai
Kategorija:Japonijos ministrai